WANDIJO 


Kwandia na kwandia Mulungu aka- 
sema igulu na si. 

2 Na si yubiza dalali na kinhu yaya, 
na giiti chali kili higulya ha bujiba: 
na Moyo wa Mulungu ulenda higulya 
ya minzi, 

3 THuna Mulungu akahaya giki, Bubize 
ho bupe; huna kupe bubiza ho. 

4 Na Mulungu akabubona u bupe, buli 
wa wiza; huna Mulungu ukomanya bupe 
na giiti. 

5 Mulungu akawilika u bupe giki, Limi, 
na i giiti akachilika Bujiku. Yubiza 
ho mhindi, yubiza ho dilu, lushiku lwa 
kwandia. 

6 Mulungu akahaya giki, Gubiza ho 
ng'wanya hagati ya minzi, gwa kukoma- 
nya minzi na minzi. 

7 Mulungu akabeja ho ng'wanya, 
ugakomanya minzi agali hasilili ya 
ng'wanya na minzi agali higulya ya 
ng'wanya; nayo yubiza giko. 

8 Mulungu akitana ng'wanya giki, 
Igulu. Yubiza ho mhindi, yubiza ho 
dilu, lushiku lwa kabili. 

9 Mulungu akahaya giki, Minzi agali 
hasilili ya igulu gakumingilwe hamo 
kwipande limo, si numu yigengeleke ; 
nayo yubiza giko. 

10 Mulungu wilika a humu giki, Si; 
a ha wikumingilo wa minzi wilika giki, 
Nyanza; Mulungu ubona giki, ya wiza. 

11 Mulungu akahaya giki, Si izwishe 
sha kuzwa, makubi agakatwajaga 
mbiyu, u nti gwa matwajo ugukatwajaga 
matwajo mu mbika yago, uguli na 
mbiyu yago mugati yago ha si; nayo 
yubiza giko. 

12 Nayo si yuzwisha sha kuzwa, 
makubi agakatwajaga mbiyu mu mbika 
yago, na nti ugukatwajaga matwajo, 
uguli na mbiyu yago mugati yago mu 
mbika yago; Mulungu ubona giki, ya 
wiza. 

13 Yubiza ho mhindi, yubiza ho dilu, 
lushiku Iwa kadatu. 


kukomanya limi na bujiku; nago 
gabize ga shimanikijo, na ga makanza, 
na ga shiku, na miaka. 

15 Hangi gabize ga masana mu ng'wa- 
nya gwa igulu ga kumulikila si; nayo 
yubiza giko. 

16 Mulungu ubeja masana matale 
abili; isana i litale lya kusuga mu limi, 
na isana i lido lya kusuga mu bujiku; 
kihamo na masonda. 

17 Mulungu ugatuula ho mu ng'wanya 
gwa igulu ga kumulikila si, 

18 Hangi ga kusuga u mu limi na mu 
bujiku, na kukomanya isana na giiti; 
Mulungu akabona giki, ya wiza. 

19 Yubiza ho mhindi, yubiza ho dilu, 
lushiku lwa kane. 

20 (Mulungu akahaya giki, A minzi 
gokale na shinhu shingi shipanga ishika- 
yelayelaga mo, noni najo jibize ho 
jibyulala higulya ya si mu ng'wanya 
gwa igulu. i 

21 Mulungu akasema makungulutale 
matale, na buli kinhu kipanga ikika- 
yelayelaga, isho minzi gali gokala nasho, 
buli kinhu mu mbika yacho, na buli 
noni iyili na manana mu mbika yayo: 
Mulungu ubona giki, ya wiza. 

22 Mulungu ushisungulila lubango, 
uhaya giki, Byalanagi, ng'wiyongeje 
ng'okaje a minzi ga mu nyanza, ni noni 
najo jiyongeje higulya ya si. 

23 Yubiza ho mhindi, yubiza ho dilu, 
lushiku lwa katano. 

24 {Mulungu uhaya giki, Si ifunye 
kinhu kipanga mu mbika yacho, mitugo, 
na kinhu cha kwigwesa, na kinhu 
kipanga cha mu si, mu mbika yacho: 
nayo yubiza giko. me 

25 Mulungu akabeja kinbu kipanga 
cha mu si, mu mbika yacho, na mitugo 
mu mbika yajo, na buli kinhu cha 
kwigwesa cha mu si mu mbika yacho: 
Mulungu ubona giki, ya wiza. ; 

26 Mulungu akahaya giki, Tumeje 
munhu mu chikolile chiswe, wa 


14 Mulungu uhaya giki, Gabize ho |kutwikola biswe, nabo babize basugi 
masana mu ng'wanya gwa igulu, ga'ku ndilo ja mu nyanza, na ku noni ja 

ng'wigulu, na ku mitugo jose, na ku si 
yose pye, na ku shose sha kwigwesa 
ishikigwesaga ha si. 

27 Huna Mulungu unsema munhu 
mu chikolile chakwe, mu chikolile cha 
Mulungu u ng'wene wali unsema; 
akabasema ngosha na nkima. 

28 Mulungu ubasungulila lubango, na 
Mulungu ubawila giki, Byalanagi, 
ng'wiyongeje, ng'okaje si, ng'wilyehye, 
mubize basugi ku ndilo ja mu nyanza, 
na ku noni ja ng'wigulu, na ku shose 
shipanga ishikigwesaga ha si. 

29 Mulungu akahaya giki, Lolagi, 
nang'winhaga bing'we makubi gose aga- 
katwajaga mbiyu, agali higulya ya si 
yose, na buli nti gose uyo guli na 
matwajo ga nti ugukatwajaga mbiyu, 
shene sha kulya ku bing'we. 
30 Na hangi ku buli kinhu kipanga 
chose cha mu si, na ku buli noni ya 
ng'wigulu, na ku buli kinhu cha 
kwigwesa ha si, ikili na ngholo ya 
bupanga, shene nashinhaga maswa 
'madoto gabize shiliwa shasho; nayo 
yubiza giko. 

31 Mulungu akabona buli shinhu shose 
isho waashibeja lolaga, sha wiza no. 
Yubiza ho mhindi, yubiza ho dilu, 


lushiku lwa katandatu. 
2 Giko igulu na si shumalwa kubejiwa, 

fu na ibita Iyasho lyose. 
2 Lushiku lwa mpungati Mulungu 
umala milimo yakwe iyo wali ubeja; 
wifuula lushiku lwa mpungati mu 
milimo yakwe yose iyo wali ubeja. 
3 Mulungu ulusungulila lubango u 
lushiku lwa mpungati, ulukomanya 
heke, iki akifuulila mo milimo yakwe 
yose iyo Mulungu waasema na iyo 
waabeja. 

4 Tishi shene shibyalilwe sha igulu na 
si, aho shaaseng'wa mu lushiku ulo 
Yehova Mulungu waashibeja si na 
igulu. i 
5 Ha si chali kitinabiza ho cha kuzwa 
chose mu malale, na makubi gose ga 
mu malale gali gatinazwa, iki Yehova 
“Mulungu walatinasukila mbula ha si, 


hangi walatali kwilonga munhu wa 


'kwilima si. 

6 Aliyo ikunguku Iyali lyulinha kufuma 
'ha si, Iyudotya a hose ha si. 

-UNa Yehova Mulungu umumba 


munhu wa lububu lwa ha si, na umfula 


mu mulu gakwe miuyi ya bupanga; 
huna lulu munhu ubiza wa ngholo 
mhanga. 

8 Huna Yehova Mulungu akahamba 
ngunda mu Edeni ku lwande Iwa kiya, 
untuula mo Adamu uyo wali wamumba. 

9 Yehova Mulungu uzwisha kufuma 
mu si buli nti gwa kubelela mu miso, 
na hangi gwa wiza kulya; na nti gwa 
bupanga mu ngunda hagati na nti gwa 
kumanila ya wiza na ya bubi, 

10 Hangi mongo gwali gufuma Edeni 
gwa kudotya ngunda; kufuma henaho 
gulekana gubiza gwa mitwe ine. 

1 U gwa kwandia lina lyago Pishoni, 
u gwene gupindije si yose ya Havila, 
aho ili ho zahabu. 

12 Zahabu ya mu si yeniyo ya wiza 
no, bedola najo jigela mo na mawe ga 
shohamu. 

13 Mongo gwa kabili lina lyago Gihoni, 
nago u gwene gupindije si yose ya 
Habeshi. 

14 Mongo gwa kadatu lina lyago 
Hidekeli, u gwene gubitile ipande lya 
kiya lya Ashuru. Na mongo gwa kane 
u gwene Eufrati. 

15 Na Yehova Mulungu akantwala 
Adamu, untuula mu ngunda gwa Edeni, 
agulime na kugulinda. 

16 Na Yehova Mulungu unagila 
Adamu, uhaya giki, Lya buli nti gose 
uguli mu ngunda kulya ukubyulya. 

17 Aliyo lya nti gwa kumanila ya 
wiza na ya bubi, utalizulya, iki mu 
lushiku ulo ulalyaga kugo kucha ulacha 
nghana. 

18 Na Yehova Mulungu akahaya giki, 
Iti ya wiza Adamu kwikala wiyene; 
nakumegeja ngunani wa suso giti wei. 

19 Yehova Mulungu ubumba kufuma 
mu si buli kinhu kipanga chose cha mu 
malale, na buli noni ya ng'wigulu, 
ung'wenhela Adamu ishi, alole umo 
alashilikile; buli lina lyose ilo Adamu 
wali wilika buli kinhu kipanga chose, 


'łyenilo lyubiza lina lyacho. 


20 Buli mitugo jose Adamu ujilika 
mina gajo, na ku noni ja ng'wigulu, na 
ku buli kinhu kipanga chose cha mu 
malale; aliyo ngunani wa ng'wa Adamu- 
u wa suso giti yakwe walatilongile ho. 

21 Na Yehova Mulungu unaja Adamu 
tuio nhale, nanghwe ulala, ung'wingija 
lubazu iwakwe lumo, ufunga ho nofu a 
ha lwande lwalo. 

22 Na lubazu ulo Yehova Mulungu 
akang'wingija Adamu, ulubeja lubiza 
nkima, huna ung'wenhela Adamu. 

23 Na Adamu uhaya giki, Ili lulu 
iyene iguha lya mu maguha gane, 
hangi gwene mili gwa mu mili gwane : 
akwitanwa lina lyakwe giki, nkima, 
iki waafunyiwa muli ngosha. 

24 Kuliwa nguno iyi, ngosha akubaleka 
ise na nina, akudimana na nke wakwe, 
nabo bakubiza mili gumo. 

25 Nabo bali bali duuhu bubili wabo, 
Adamu na nke, hangi bali bati na 
minala. 


Na nzoka yali ili ya masalasala 

kutinda buli kinhu kipanga chose 
cha mu malale icho Yehova Mulungu 
wali wabeja. Nayo yuhaya kuli nkima 
giki, Angu, Mulungu waahaya nghana 
giki, Mutalizulya ku buli nti gose gwa 
mu ngunda ? 

2 Nkima nanghwe uyiwila nzoka giki, 
Ku matwajo ga miti ya mu ngunda 
twadula kulya : 

3 Aliyo ku matwajo ga nti uguli mu 
ngunda hagati, Mulungu waahaya giki, 
Mutalizulya kugo, nulu kugukuumya 
yaya, mutizucha. 

4 Na nzoka yung'wila nkima giki, 
Kucha, mutalacha yaya. 

5 Iki Mulungu amanile giki, mu 
lushiku Iwene mulalyaga kugo, mulafu- 
mbuka miso, ning'we mulabiza giti 
Mulungu, ba kumana ya wiza na ya 
bubi. 

6 Na nkima aho ubona giki, nti 
gwenuyu gwa wiza kulya, hangi gwa 
kuyeja miso, hangi guli nti gwa kwiku- 
mbulilwa kung'winha munhu masala; 
uyoba ku matwajo gago, ulya; 
ung'winha nu ngoshi wakwe hamo 
nanghwe, nanghwe ulya. 

7 Na bufumbuka miso, bubili wabo, 
bumana giki, bali duubu; busuma 
madutu ga ntini, bibegeja benekele 
shizwalo. 

8 (|Bahayumanila, bigwa ilaka lya ng'wa 
Yehova Mulungu akuyelayelaga mu 
ngunda ng'wikanza lya nyaga gwa 
lushiku: na Adamu na nke wakwe 
bibisa mu miso ga Yehova Mulungu 
hagati ya miti ya mu ngunda. 

9 Na Yehova Mulungu akang'witana 
Adamu, ung'wila giki, Uli hali? 

10 Nanghwe ubaya giki, Nigwaga 


ilaka lyako mu ngunda, nane nogoha 
iki nali duuhu; nane nibisa. 

11 Nanghwe uhaya giki, Nani wa- 
kuwilaga giki, uli duuhu? Walyaga 
ku nti uyo nali nakulagila giki, Utalizu- 
gulya ? 

12 Adamu uhaya giki, U nkima uyo 
Bebe waaninha kwikala hamo na nene, 
hu ng'wene waninhaga matwajo ga nti 
gwenuyu, nane nulya. 

13 Na Yehova Mulungu . ung'wila 
nkima giki, Ni mhayo ki gwenuyu 
witaga? Na nkima uhaya giki, Nzoka 
yali yanilembalemba, nane nulya. 

14 Na Yehova Mulungu wiwila i 
nzoka giki, Iki witaga mhayo gwenuyu, 
wazung'wa U bebe mu mitugo jose, na 
mu shinbu .shipanga shose sha mu 
malale; ukubyusholomela nda, hangi 
ukubyulya lububu shiku jose ja bupanga 
wako: 

15 Na Nene nakutuula ho wanishi 
hagati yako bebe na nkima; na hagati 
ya bubyile wako na bubyile wakwe: 
bubyile wakwe bulakutobagula ntwe- 
gwako, nangho ulantobagula ha ishigina. 

16 Na ung'wila :nkima giki, Kukwija 
nakukukwigija makoye gako no, na 
kutunga-nda kwako; ulabyala bana mu 
makoye, na kwikumva kwako kukubiza 
kuli ngoshi wako, nanghwe akukusuga 
bebe. 

17 Na ung'wila Adamu giki, Iki bebe 
wazunya kwigwa ilaka lya nke wako, 
walyaga ku nti gwenuyu naakulagila, 
nukuwila giki, Utalizulya kugo; si 
yazung'wa kulwa nguno yako; uku- 
byuiya shiliwa shayo mu makoye shiku 
jose ja bupanga wako; 

18 Ikukuzwisija mihwa na shinhu 
shugi; nangho ukubizulya makubi ga 
mu malale, 

19 Mu luyilo iwa ha bushu wako 
ukubizulya shiliwa, kushisha aho ula- 
shoka mu si; iki hu mumo ukafunyiwa, 
iki uli lububu, na ku lububu ulashoka 
hangi. 

20 Huna Adamu ung'wilika nke wa- 
kwe lina lyakwe Eva: iki hu ng'wene 
ninabo wa bose a bapanga. 

21 Na Yehova Mulungu akababegeja 
Adamu na nke wakwe ngobo ja makunza, 
ubazwalicha. 

22 Na Yehova Mulungu akahaya giki, 
Ambu, Adamu wabizaga giti umo wa 
biswe, wa kumana ya wiza na ya bubi; 

